text: I dag har din buschauffør andre planer
  30 juni 2019 kl. 04.29
  Midttrafik nedlægger en række regionale busruter fra søndag. Sydtrafik har mindre ændringer i køreplanerne.. 
  Søndag kører både Sydtrafik og Midttrafik efter nye køreplaner, og der er især ændringer i det midtjyske fra i dag.
  Det skyldes primært besparelser i Region Midtjylland, der nedlægger og skærer ned på afganene på en række ruter. 
  Det gælder disse ruter i TV SYDs dækningsområde, hvor de fleste ændringer kan mærkes i Horsens og Hedensted kommuner:
  Rute 69 Skjern-Tarm-Nr. Nebel.
  Rute 104 fra Horsens til Juelsminde via Glud og Snaptun nedlægges som regional rute og får status som kommunal lokalrute, mens rute 105 Horsens-Hornsyld-Juelsminde bevares. 
  Rute 107 mellem Horsens og Skanderborg nedlægges. Horsens Kommune opretholder ruten delvist, med færre afgange og kun på skoledage. 
  Rute 110 Horsens-Brædstrup-Silkeborg får færre afgange.
  Rute 220 Horsens-Ølholm-Uldum-Tørring nedlægges, men Horsens og Hedensted kommuner vil bevare busafgange morgen og eftermiddag mellem Horsens og Tørring. Desuden vil Flexbus køre. 
  Rute 926X mellem Viborg og Vejle bliver nedlagt.
  Ændringerne hos Sydtrafik er ikke så drastiske som hos Midttrafik, men der er dog en række lokale justeringer. Du kan finde alle køreplanerne hos Sydtrafik og Midttrafik samt på Rejseplanen
  